**Ásványráró Község Képviselő-testülete**

**Ikt.sz.: 104-31/2016.**

**Jegyzőkönyv**

**nyílt testületi ülésről**

**Készült:** Ásványrárón, 2016. október 13-án megtartott nyílt Képviselő-testületi ülésről.

**Tartalma:**

**81/2016. (IX. 13.) határozat** napirendi pontok elfogadásáról

**82/2016. (X. 13.) határozat** „Közvilágítás korszerűsítés – Ásványráró – 2016.” tárgyban megvalósuló beruházás kiviteli munkáira kiírt közbeszerzési eljárás nyertesekének kihirdetéséről

**83/2016. (X. 13.) határozat** a Közmeghallgatás időpontjának kitűzéséről

**12/2016. (X.14.) önkormányzati rendelet** az egészségügyi alapellátások körzeteinek megállapításáról szóló rendelet elfogadásáról

**84/2016. (X. 13.) határozat** az Ásványrárói 898 hrsz-ú ingatlan megvásárolásáról

**Jegyzőkönyv**

**Készült:** Ásványrárón, 2016. október 13-án 17.00 órai kezdettel megtartott nyílt Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 6 fő képviselő jelen van, és az ülést megnyitja.

**Tervezett napirendi pontok:**

1. „Közvilágítás korszerűsítés – Ásványráró – 2016” tárgyban megvalósuló beruházásra kiírt közbeszerzés elbírálása
2. Közmeghallgatás időpontjának kitűzése
3. Az egészségügyi alapellátások körzeteinek megállapításáról szóló rendelet elfogadása
4. Egyebek

**Tatainé Popp Rita polgármester:** Van-e valakinek egyéb döntést igénylő javaslata? Jegyzőkönyv hitelesítő személyeknek javaslom Bálint Ádám és Kovacsicsné Lakatos Krisztina képviselőket.

Mivel egyéb hozzászólás, javaslat nem volt, a polgármester szavazásra teszi fel a napirendi pontokat és a hitelesítő képviselők személyét.

***…/2016. (X. 13.) határozati javaslat***

*Ásványráró Község Önkormányzat Képviselő-testülete úgy határozott, hogy a 2016. október 13-i nyílt testületi ülésen az alábbi napirendi pontok megtárgyalását a módosítással elfogadja:*

1. *„Közvilágítás korszerűsítés – Ásványráró – 2016” tárgyban megvalósuló beruházásra kiírt közbeszerzés elbírálása*
2. *Közmeghallgatás időpontjának kitűzése*
3. Az egészségügyi alapellátások körzeteinek megállapításáról szóló rendelet elfogadása
4. *Egyebek*

*Továbbá a Képviselő-testület jelen jegyzőkönyv hitelesítésére Bálint Ádám és Kovacsicsné Lakatos Krisztina képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát:

**81/2016. (X.13.) határozat**

Ásványráró Község Önkormányzat Képviselő-testülete úgy határozott, hogy a 2016. október 13-i nyílt testületi ülésen az alábbi napirendi pontok megtárgyalását a módosítással elfogadja:

1. „Közvilágítás korszerűsítés – Ásványráró – 2016” tárgyban megvalósuló beruházásra kiírt közbeszerzés elbírálása
2. Közmeghallgatás időpontjának kitűzése
3. Az egészségügyi alapellátások körzeteinek megállapításáról szóló rendelet elfogadása
4. Egyebek

Továbbá a Képviselő-testület jelen jegyzőkönyv hitelesítésére Bálint Ádám és Kovacsicsné Lakatos Krisztina képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**„Közvilágítás korszerűsítés – Ásványráró – 2016” tárgyban megvalósuló beruházásra kiírt közbeszerzés elbírálása**

**Tatainé Popp Rita polgármester:** A benyújtott ajánlatokat a Bíráló Bizottság átnézte. Az Ajánlattevők alkalmasak a szerződés teljesítésére.

A bírálati szempont a legalacsonyabb összegű ellenszolgáltatás volt, a felhívásban foglaltak szerint. A legalacsonyabb összegű érvényes ajánlatot az **ENERIN Sümeg Energetikai Kft.** nyújtotta be. A szerződés a szerződéskötési moratórium lejárta után az ENERIN Sümeg Energetikai Kft-vel megköthető.

Mivel egyéb kérdés, hozzászólás nem volt, a polgármester szavazásra teszi fel a következő határozati javaslatot:

***…./2016. (X. 13.) határozati javaslat***

*Ásványráró Község Önkormányzat Képviselő-testülete úgy határozott, „Közvilágítás korszerűsítés – Ásványráró – 2016.” tárgyban megvalósuló beruházás kiviteli munkáira kiírt közbeszerzési eljárás nyerteseként az* ***ENERIN Sümeg Energetikai Kft-t*** *(8800 Nagykanizsa, Petőfi u 1.) hirdeti ki.*

*A nyertes ajánlat:*

*I. Havi nettó bérlet díj (Ft/hó) 205.455,- Ft*

*II. Havi üzemeltetési díj 344 db lámpatestre nettó (Ft/hó) 40.133,- Ft*

*egy év alatt kifizetendő bérleti és üzemeltetési díj összesen nettó (Ft) bírálati szempont = (I+II )\*12 2.947.056,- Ft/év*

*A Képviselő-testület felhatalmazza a polgármestert a közbeszerzési eljárás nyertes ajánlattevőjével történő szerződés aláírására*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát

**82/2016. (X. 13.) határozat**

Ásványráró Község Önkormányzat Képviselő-testülete úgy határozott, „Közvilágítás korszerűsítés – Ásványráró – 2016.” tárgyban megvalósuló beruházás kiviteli munkáira kiírt közbeszerzési eljárás nyerteseként az **ENERIN Sümeg Energetikai Kft-t** (8800 Nagykanizsa, Petőfi u 1.) hirdeti ki.

A nyertes ajánlat:

I. Havi nettó bérlet díj (Ft/hó) 205.455,- Ft

II. Havi üzemeltetési díj 344 db lámpatestre nettó (Ft/hó) 40.133,- Ft

egy év alatt kifizetendő bérleti és üzemeltetési díj összesen nettó (Ft) bírálati szempont = (I+II )\*12 2.947.056,- Ft/év

A Képviselő-testület felhatalmazza a polgármestert a közbeszerzési eljárás nyertes ajánlattevőjével történő szerződés aláírására

**Felelős:** Tatainé Popp Rita polgármester

**Határidő:** Azonnal

**2. Napirendi pont**

**Közmeghallgatás időpontjának kitűzése**

**Tatainé Popp Rita polgármester:** Valamikor november első felére gondoltam közmeghallgatást tartani. Melyik napot javasoljátok? Megpróbálhatnák egy pénteki napon tartani, hátha nagyobb lenne az érdeklődés. Javaslom november 11-ét, pénteket 18.00 órát.

**Kovacsicsné Lakatos Krisztina képviselő:** Akkor lesz a Márton–napi lámpás felvonulás, úgyhogy tegyük kicsit kérőbbre.

Mivel egyéb javaslat, hozzászólás nem volt, a polgármester szavazásra teszi fel a következő határozati javaslatot.

***…./2016. (X. 13.) határozati javaslat***

*Ásványráró Község Képviselő-testülete úgy határozott, hogy 2016. november 11-én (péntek) 18.30 órára tűzi ki a Közmeghallgatás időpontját az IKSZT (volt ásványi iskola) épületében.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát:

**83/2016. (X.13.) határozat**

Ásványráró Község Képviselő-testülete úgy határozott, hogy 2016. november 11-én (péntek) 18.30 órára tűzi ki a Közmeghallgatás időpontját az IKSZT (volt ásványi iskola) épületében.

**Felelős:** Tatainé Popp Rita polgármester

**Határidő:** Azonnal

**3. Napirendi pont**

**Az egészségügyi alapellátások körzeteinek megállapításáról szóló rendelet elfogadása**

Tatainé Popp Rita polgármester átadja a szót a jegyzőnek.

**dr. Mátyus-Minkó Nikoletta jegyző:** A legutóbbi testületi ülésen elfogadtuk a háziorvosi és fogorvosi körzetek kijelöléséről szóló önkormányzati rendeletet. A rendeletnek tartalmaznia kell az elfogadottakon kívül az alapellátáshoz kapcsolódó háziorvosi, házi gyermekorvosi és fogorvosi ügyeleti ellátást, az iskola-egészségügyi ellátást, és a védőnői ellátási körzetet is.

Kérem a Képviselő-testületet, hogy ezekkel a kiegészítésekkel fogadjon el egy új rendeletet, a korábbi hatályon kívül helyezésével.

Tatainé Popp Rita polgármester szavazásra teszi fel a rendelet tervezetet:

Ásványráró Község Önkormányzat Képviselő-testülete 6 igen szavazattal – egyhangúlag – alkotta meg:

**Ásványráró Község Önkormányzat Képviselő-testületének 12/2016. (X.14.) önkormányzati rendeletét az egészségügyi alapellátások körzeteinek megállapításáról.**

**4. Napirendi pont**

**Egyebek**

*a) Ásványrárói 898 hrsz-ú ingatlanra vételi ajánlat*

**Tatainé Popp Rita polgármester:** Válaszolt az ügyvédnő az ajánlatunkra, amiben 2,2 millió Ft-ot ajánlottam a területért. Ők 2.5 millió Ft-ba jelölnék meg a vételárat. Megnéztem, ez az összeg még belefél a költségvetésünkbe. Javaslom, hogy fogadjuk el ezt a vételárat, amennyiben az eladók saját költségen, földmérő által a területet pontosan kiméretetik és kitűzetetik az eladás előtt.

Mivel egyéb kérdés, javaslat nem volt, a polgármester szavazásra teszi fel a következő határozati javaslatot:

***…./2016. (X. 13.) határozati javaslat***

*Ásványráró Község Önkormányzat Képviselő-testülete az eladók által tett 2.500.000,- Ft eladási ajánlatot az ásványrárói 898 hrsz-ú ingatlanra megtárgyalta és úgy határozott, hogy azt elfogadja, amennyiben az ingatlan földmérő általi pontos kimérése és kitűzése az adás-vétel előtt megtörténik az eladók részéről a saját költségen. Az Önkormányzatnak a terület pontos kitűzése után áll módjában az ingatlant megvásárolni.*

***Felelős:*** *Tatainé Popp Rita polgármester*

***Határidő:*** *Folyamatos*

Ásványráró Község Képviselő-testülete 6 igen szavazattal – egyhangúlag – hozta meg határozatát

**84/2016. (X.13.) határozat**

Ásványráró Község Önkormányzat Képviselő-testülete az eladók által tett 2.500.000,- Ft eladási ajánlatot az ásványrárói 898 hrsz-ú ingatlanra megtárgyalta és úgy határozott, hogy azt elfogadja, amennyiben az ingatlan földmérő általi pontos kimérése és kitűzése az adás-vétel előtt megtörténik az eladók részéről a saját költségen. Az Önkormányzatnak a terület pontos kitűzése után áll módjában az ingatlant megvásárolni.

**Felelős:** Tatainé Popp Rita polgármester

**Határidő:** Folyamatos

*b) Fák gallyazása*

**Fazekas Alajos alpolgármester:** Azt szeretném kérni, hogy azok a fák, amik rálógnak a bicikliútra, vágjuk le azokat. Ugyanez a helyzet a Jánosmajori útnál és a Kikötői utcában is.

**Tatainé Popp Rita polgármester:** Igen, már beszéltük, hogy amint lehullanak a falevelek, ki kell vágni az összes fát, ami zavaró.

**Nagy Zoltán képviselő:** A Győri utcában, a Vadkert bejáratánál is nagyon belógnak már az ágak az útra.

K.m.f.

Tatainé Popp Rita Dr. Mátyus-Minkó Nikoletta

 polgármester jegyző

Hitelesítő képviselők:

 Bálint Ádám Kovacsicsné Lakatos Krisztina